《感兴三首 其一》
明代·石宝

世路险且迫，冰雪滞行轮。岁暮安适归，西方有佳人。

采薇食芝实，圣主不得臣。誓欲往求之，为叙累世亲。

凄风吹我衣，龙剑欲张鳞。豺虎鸣道旁，君子有未仁。

怅望不可见，嘅叹而伤神。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。